एडीसीपी भंडाल ने लुधियाना के पुलिस अधिकारियों से बात की तो पता चला कि टेक्सटाइल कालोनी से बच्चे का अपहरण हुआ है। अपहरण की वारदात पास ही लगे एक सीसीटीवी में कैद हुई थी। एडीसीपी भंडाल ने लुधियाना पुलिस को बच्चा मिलने की बात बताई। बच्चे की फोटो वाट्सऐप पर भेजी। लुधियाना पुलिस बच्चे के पिता देव ¨सह को साथ लेकर जालंधर आई। यहां बच्चे को पिता के हवाले कर दिया गया। 48 घंटे में ही मिला तीन साल का मासूमलुधियाना से 28 तारीख को अंकुश का अपहरण हुई। 29 को लुधियाना पुलिस ने मामला दर्ज किया और 30 तारीख को ही जालंधर पुलिस ने बच्चा बरामद कर लुधियाना पुलिस के हवाले कर दिया। अंकुश के पिता देव ¨सह ने पुलिस को बताया कि वह नेपाल का रहने वाला है। दीपेंद्र और वीरभान भी नेपाल में ही रहते हैं लेकिन उनका उसके साथ कोई संबंध नहीं है। वह नहीं जानता कि वीरभान कौन है और उसने ऐसा क्यों किया। उसने बताया कि अंकुश की मां का बीते दिनों देहांत हो चुका है और उनकी एक बेटी भी है। बलि के लिए अपहरण करने की आशंका अंकुश का पिता देव आरोपित वीरभान को नहीं जानता। ऑटो रिक्शा चालक देव के पास इतना पैसा भी नहीं है कि वो फिरौती की रकम दे सके। ऐसे में बलि की आशंका से भी इंकार नहीं किया जा सकता। दीपेंद्र ने भी बताया कि उसका भाई ऐसी बातों में विश्वास रखता है। ऐसे में पुलिस इस एंगल पर भी जांच कर रही है। बच्चा परिजनों के हवाले कर दिया गया है। लुधियाना पुलिस ने आरोपित वीरभान के खिलाफ केस दर्ज कर लिया है। जालंधर पुलिस जालंधर में भी वीरभान की तलाश करेगी। अपहरण क्यों किया गया, वीरभान और देव ¨सह का क्या रिश्ता है, वीरभान ने देव के बच्चे को ही क्यों निशाना बनाया, यह सारी बातें वीरभान की गिरफ्तारी के बाद ही पता चलेंगी।